لە کیوومەرس مورادی
-١-
درەختەێ سەرداوە ساڵم،
لەکم نە
ڕژم ڤێو نیفەکەێ باێە
شەکم نە
ڤە زوورو لەپ ڤه لەپ
هەمە دەم یەک
بچوو ڤێولا بچوو، تەک
ئەڵ تەکم نە
-٢-
دڵم هیچ، تووک ِ
ئسفاڵتەله بردی
ئێقە ده‌ور ِ خێابونەموون
خڕ دی
دو دون بەرفەڕووێ
ماشین باوکت
دەس ئەڵ مِ هێز دان
و تو سه‌یل نەکردی
-٣-
‍ زڤۆن ِ  کوردی
زۆن کوردی، ناومە
زۆن کوردی، نیرمە
دەنگ هوورەی باوکمە
دەمتەقەی باپیرمە
سەر دنم ئەڵ بەرد قەور
خاک لێو ئەڵکەپنم
مژ دەنم ئەڵ ژێرچنە
و
تا ک چنەو ئەڵمژنم
زۆن کوردی ناومە
زۆن کوردی نیرمە
دەنگ هوورەی باوکمە
دەمتەقەی باپیرمە
٭فەرهەنگۆک وه کوردی فەیلی
زۆ، زۆن، زڤۆن:
زوان ، زمان
نیر ، نۆر: نوور
نیرمە نۆرمە : نور
خانە و چشمانم است
دنم : ئەنم
بەردِ قەور : سان مەرار،
کوچگ بان قەور
خاک ِ لب : خاک بان
لێو
ئەڵکەپنم : قیتەو
ددەم
مژ دنم ، ئەڵمژنم:
ئەڵمژنم
ژێرچنه: چنه، چناکە
چنەو: وەو جوورە، ئێقەرە
٭شرۆفە
ئی شێعرە وە بنزار
کوردی پاڵەیی (فهلەوی/فەیلی)  هن ئێڵ کورد
پەهڵە یا کودەلی شار دێلێڕان (دهلران)، خوارترین بنزار کوردی ئەڵوەسریایە.
